b"\n_START_ARTICLE_\nWhat's Up, Doc?\n_START_SECTION_\nHandling\n_START_PARAGRAPH_\nDen distr\xc3\xa9e musikkforskeren Howard Bannister (Ryan O'Neal) er i San Francisco for \xc3\xa5 ta i mot et viktig stipendium. Med seg p\xc3\xa5 reisen har han sin hysteriske forlovede Eunice (Madeline Kahn), samt en tartanveske med sine musikalske funn. P\xc3\xa5 det samme hotellet bor tre andre personer med like tartanvesker: den vandrende naturkatastrofen Judy Maxwell (Barbra Streisand, med kl\xc3\xa6r i vesken), en rik gammel dame (Mabel Albertson, med juveler i vesken) og en spion (Michael Murphy, med hemmelige papirer i vesken). N\xc3\xa5r to tyver og en annen spion begynner \xc3\xa5 stjele veskene, oppst\xc3\xa5r det komplikasjoner."